**Zápisnica č. 1/2022 zo zasadnutia VV SZVM dňa 04.02.2022**

Prítomní: Marián Jung, Juraj Kubíček, Rasťo Čulík, Jaroslav Baláž st., Miroslav Bazinský, Ingrid Bošková, Vladimír Slaný, Ľubica Majerčíková, Marián Majerčík, Ladislav Herbanský, Mário Lámy

Ospravedlnený: Michal Jankovič

Hostia: Jaroslav Baláž ml., Václav Todt

**Program:**

1. Privítanie prítomných, overenie funkčnosti pripojenia a oboznámenie s programom
2. Kontrola uznesení
3. Oboznámenie s poslednými a aktuálnymi pohybmi na účte
4. Úhrada ročných poplatkov
5. Účasť na 61. valnom zhromaždení SOVŠ
6. Licencie – Formulár pre UIM
7. Top tím – udelenie výnimky
8. Kalendár na sezónu 2022
9. Návrh na odmenu pre jubilanta
10. Rôzne - diskusia
11. Uznesenia
12. Záver
13. Predseda VV SZVM Marián Jung privítal všetkých prítomných, overil technickú funkčnosť on-line pripojenia prítomných a oboznámil ich s programom VV SZVM.
14. Predseda VV SZVM Marián Jung v tomto bode skonštatoval, že uznesenia z rokovania VV SZVM z posledného zasadnutia VV SZVM sú splnené okrem dvoch bodov. Prítomní boli informovaní, že zatiaľ zo žiadneho klubu nenahlásili záujemcov o výkon funkcie časomerača. Ďalej predseda VV SZVM informoval prítomných členov o tom, že opätovne komunikoval s p. Martinom Jančálkom o predložení slovenských pravidiel pre JET Surf , ktorý prisľúbil tieto pravidlá predložiť čo najskôr.
15. V tomto bode predseda VV SZVM informoval prítomných so stavmi finančných prostriedkov na jednotlivých účtoch. V mesiaci december sa finančné prostriedky z netransparentného účtu vybrali a v mesiaci január sa vložili späť na účet. Za posledné obdobie boli uhradené ročné poplatky UIM, doménu a e-mailovú schránku (45,- eur;12,- eur). Predseda VV SZVM prítomných členov ešte informoval o skutočnosti, že nakoniec nedošlo ku kráteniu rozpočtu tak, ako to bolo spomínané na poslednom výkonnom výbore v bode 6. Ďalej nás predseda VV SZVM oboznámil, že prvá splátka z ministerstva - dotácia na činnosť už bola pripísaná na účet. Členom VV SZVM pripomenul, že čerpanie financií je možné pozrieť si na webovej stránke szvm.sk
16. Všetkých prítomných členov VV SZVM predseda v tomto bode informoval o jeho účasti na 61. valnom zhromaždení SOVŠ a v najbližších dňoch by mala byť zväzu doručená zápisnica z tohto zhromaždenia. Následne bude zápisnica zaslaná všetkým klubom.
17. Predseda VV SZVM stručne oboznámil prítomných o doručení formulára, ktorý musíme vyplniť a zaslať na UIM do 28.02.2022. Formulár sa týka vydaných medzinárodných licencií, ktoré SZVM vydá. Miroslav Bazinský informoval prítomných, že komunikuje s pretekármi a postupne dopĺňa potrebné údaje, aby sa formulár včas odoslal na UIM.
18. V tomto bode prítomných predseda VV SZVM informoval o možnosti udelenia výnimky pre Top tím. Marián Jung bol vybraný medzi užší výber 50 športovcov, z ktorých následne vyberie komisia piatich športovcov, ktorým udelí ministerstvo výnimku.
19. Prítomní členovia VV SZVM boli oboznámení s kalendárom pretekov na rok 2022. MS a ME Formuly Future sa bude konať v Nemecku v mesiaci september 2022. Vznášadlá budú mať v apríli preteky v Nemecku. KVMaVŠ Piešťany plánuje 18.06.2022 usporiadať SP Formuly Future, V mesiaci júl (22.07.- 24.07.2022) plánuje klub Kormorán Komárno usporiadať SP Formuly Future a M-SR rýchlostných člnov. O usporiadanie SP Formuly Future prejavil záujem aj klub OVM Malacky, termín sa ešte upresní. V Piešťanoch sa plánuje aj usporiadanie buď ME alebo M-SR vznášadiel a popri tom usporiadať M-SR rýchlostných člnov. O usporiadanie rýchlostných pretekov prejavil záujem aj Ján Szabó a klub Inter, termíny sa však ešte upresnia. Preteky sa plánujú aj v mesiaci august v Maďarskom Dunajvároši . Kalendár pretekov na sezónu 2022 sa bude priebežne aktualizovať.

1. Marián Jung – predseda VV SZVM informoval všetkých prítomných, že máme medzi členmi VV SZVM jubilanta, ktorý pôsobí vo výbore /zväze už pekných 30 rokov a svojou činnosťou prispel k rozvoju a budovaniu vodného motorizmu.  Pri tejto príležitosti predseda navrhuje udeliť p. J. Kubíčkovi finančnú odmenu. Na základe diskusie medzi členmi VV SZVM bola finančná odmena p. Jurajovi Kubíčkovi jednohlasne odsúhlasená vo výške 1.000,- eur a tá mu bude vyplatená z ušetrených  finančných prostriedkov.
2. V bode rôzne prítomných členov VV SZVM predseda informoval prítomných, že telefonicky komunikoval s Michalom Jankovičom, ktorý informoval o vypracovní kalendára nerýchlostných na rok 2022 a mal by ho zaslať v najbližších dňoch, aby sa doplnil do kalendára zväzu. Prítomní diskutovali o upresnení pretekov nerýchlostných (koľko pretekov bude normálnych a koľko pretekov bude pre deti). Predseda VV SZVM informoval o usporiadaní M-SR Formuly Future, termín aj miesto usporiadania sa ešte upresní (Piešťany alebo Gajary-Jakubov).

V diskusii prítomných členov VV SZVM informoval Mário Lámy, že na základe jeho dosiahnutých výsledkov v minuloročnej sezóne bol vybraný medzi zmluvných pretekárov MS v kategórii skútrov GP1.

Ďalej sa diskutovalo aj o usporiadaní konferencie SZVM. Prítomní diskutovali nielen o mieste konania, ale aj o termíne, nakoľko pomerne skoro sa začínajú preteky niektorým kategóriám. Vzhľadom na všetky skutočnosti sa prítomní dohodli, že sa konferencia bude konať v Bratislave a termín konferencie sa predbežne stanovil

na sobotu 7. mája 2022.

1. Uznesenia:

VV SZVM berie na vedomie :

* Stav financií na účtoch za posledné obdobie

VV SZVM schvaľuje:

* Finančnú odmenu jubilantovi

VV SZVM ukladá naďalej:

* Doplniť potrebné údaje a zaslať ,,Formulár na licencie pre UIM“

Termín: 28.02.2022 Zodpovední: Miroslav Bazinský a Marián Jung

* Zabezpečiť pravidlá a výsledky kategórie JET SURF v slovenskom jazyku

Termín: trvá Zodpovední: Marián Jung a predseda OZ JET SURF

* Nájsť nového kandidáta na pozíciu štartér – časomerač

Termín: do začiatku sezóny 2022 Zodpovední: členovia VV SZVM

* Aktualizovať a  dopĺňať informácie v informačnom systéme

Termín: priebežne Zodpovedný: Rastislav Čulík

1. Na záver predseda VV SZVM Marián Jung poďakoval všetkým prítomným za účasť a ukončil On-line rokovanie.

Predseda VV SZVM : Marián Jung

Zapisovateľ: Mgr. Ľubica Majerčíková

Overovateľ: Juraj Kubíček